ΜΙΑ ΣΕΙΡΑ ΤΟΥ NETFLIX
Ναι, είμαι έξω απ' το δικαστήριο τώρα.
Δικαστή Τσα; Γιατί γύρισες;
Τα τεκμήρια απ' το γραφείο ερευνών
για τον φόνο ανηλίκου στη Γεονχουά.
Φέρ' τα αμέσως στην αίθουσα ανάκρισης, σε παρακαλώ.
Μισό λεπτό, δικαστή Τσα! Ό,τι έφευγα για το σπίτι…
Η Χαν Γε-εούν είναι στην αίθουσα ανάκρισης!
-Ορίστε; -Η Χαν Γε-εούν ανακρίνεται!
Καλά, τότε. Περίμενε, δικαστή Τσα!
Δικαστή Σιμ. Λοιπόν…
Δικαστή Σιμ. Το χέρι σας…
Μην υπερβάλεις. Δεν είναι τίποτα.
Εντάξει.
Δεν κατάφερα να βρω τον κηδεμόνα της Χαν Γε-εούν.
Μα θα κάνω τα πάντα…
Το έκανα εγώ ήδη.
Πώς;
Μίλησα με τη δικηγόρο της.
Με τη δικηγόρο της;
Και οι δύο γονείς της ζουν στις ΗΠΑ.
Ο πατέρας είναι επιχειρηματίας
και η μητέρα έχει μια δημοφιλή μπουτίκ.
Γι' αυτόν τον λόγο, την ανέλαβε ένα δικηγορικό γραφείο εκ μέρους τους.
Έχεις ακουστά το δικηγορικό γραφείο Γκεομπό, έτσι;
Μεγάλο γραφείο.
ΠΡΟΣΩΠΙΚΕΣ ΠΛΗΡΟΦΟΡΙΕΣ ΧΑΝ ΓΕ-ΕΟΥΝ, 16
Αναρωτιόμουν τι σόι ανίδεος δικαστής θα ανέκρινε μια ανήλικη τέτοια ώρα.
Ήσουν εσύ, Εούν-σεόκ.
Έμαθα για σένα.
Σε δικαστήρια ανηλίκων τώρα.
Μην ξεχνάτε ότι βρίσκεστε εδώ ως συνήγορος, κα Χέο Τσαν-μι.
Θεωρείτε πως αυτή η ανάκριση
είναι κάποιο αστείο;
Μπορείς να αρνηθείς να καταθέσεις ή να απαντήσεις
στις ερωτήσεις μου.
Τυχόν άρνηση δεν θα σε βλάψει.
Ό,τι πεις στο εξής θα χρησιμοποιηθεί εναντίον σου στο δικαστήριο.
Και δικαιούσαι δικηγόρο.
Υπόγραψε.
ΕΠΙΒΕΒΑΙΩΣΗ ΔΙΚΑΙΩΜΑΤΩΝ ΣΙΩΠΗΣ ΚΑΙ ΕΚΠΡΟΣΩΠΗΣΗΣ
Δεν πρόκειται για ανάκριση από τις Αρχές,
αλλά μια δικαστική έρευνα για εξακρίβωση δεδομένων.
Δεν χρειάζεται να φοβάσαι.
Σας ευχαριστώ.
Παρακαλώ, ξεκινήστε.
Ο Μπεκ Σεόνγκ-ου
παραδόθηκε στην αστυνομία.
Είπε ότι σκότωσε κάποιον.
Φοιτούσε σε κοντινό δημοτικό σχολείο…
Στο διά ταύτα.
Από πού ξέρεις τον Μπεκ Σεόνγκ-ου;
Δεν τον ξέρω.
Το έσκασες όμως;
Επειδή φοβόμουν. Με ακολουθούσατε.
Ορίστε.
Ορίστε η καταγραφή κλήσεων μεταξύ των δυο σας.
Θα πήρε λάθος αριθμό.
Είναι σχεδόν λες και τον παρακολουθούσε.
Δεν θα απαντήσει.
Την ημέρα του φόνου, την εκτιμώμενη ώρα του συμβάντος,
το μόνο άτομο που του μίλησε στο τηλέφωνο ήσουν εσύ.
Αλήθεια δεν τον ξέρεις;
Δεν θα απαντήσει.
Στις 13 Δεκεμβρίου 2021, πού ήσουν μεταξύ 11:00 π.μ. και 4:00 μ.μ.;
-Κι αυτό… -Σίγουρα δεν θα απαντήσει πάλι.
Γε-εούν.
Ο Μπεκ Σεόνγκ-ου είναι ανήλικος παραβάτης κάτω των 14,
οπότε αποφεύγει την ποινική δίωξη.
Μ' εσένα, όμως, διαφέρει.
Τα Άρθρα 2 και 4 του Νόμου περί Ειδικών Υποθέσεων
αναφορικά με την τιμωρία ιδιαιτέρως ειδεχθών εγκλημάτων,
αναφέρουν ως μέγιστη ποινή για έναν ανήλικο τα 20 έτη.
Είμαι σίγουρη ότι το γνωρίζεις πολύ καλά.
Η δίκη του Σεόνγκ-ου έγινε το απόγευμα.
Μάντεψε τι είπε…
μετά τη δίκη.
Είναι μεσάνυχτα, η ορισμένη ώρα. Τελειώσαμε.
Καθίστε κάτω.
Μία τελευταία ερώτηση και ολοκληρώνω.
Το βίντεο από τις κάμερες ασφαλείας
στο ασανσέρ στον τόπο του εγκλήματος την ημέρα του φόνου.
Όμως, Χαν Γε-εούν,
εσύ γιατί ήσουν εκεί;
Απλώς μπήκα σ' ένα ασανσέρ μαζί του.
Πού είναι το κακό;
Οι κλήσεις με τον Σεόνγκ-ου αμέσως πριν και μετά το συμβάν
και τα βίντεο που σε δείχνουν στον τόπο του εγκλήματος την ημέρα του φόνου.
Όλα αυτά μου λένε
ότι δεν είναι καθόλου παράξενο να πω ότι είσαι συνεργός
σε αυτό το έγκλημα.
Δεν μπορείτε να με κρατάτε χωρίς δίκη επειδή είστε δικαστής!
Ο φάκελός σου γράφει
ότι τέθηκες υπό διετή επιτήρηση στην τελευταία δίκη.
Δεν την τήρησες και είχες πρόβλημα συμπεριφοράς.
Απαγορευόταν να είσαι
σε ίντερνετ καφέ τέτοια ώρα.
Αφήστε με!
-Κυρία Χέο! Βοήθεια! -Μην την πειράξετε.
-Προσεκτικά, παρακαλώ. -Αφήστε με!
Δεν μ' ακούτε;
Αν ήταν να την κρατήσετε,
ας την αφήνατε να κοιμηθεί. και τη μεταφέρατε νωρίς το πρωί.
-Είναι ανήλικη. -Μα…
Παρότι είναι ανήλικη…
κάποιος δολοφονήθηκε.
Κι αυτό κατέστρεψε μια οικογένεια.
Τι σημασία έχει πόσο καλά κοιμάται εκείνη;
Έκανα απλώς τη δουλειά μου ως δικαστής.
Κάνε κι εσύ τη δική σου…
ως δικηγόρος της.
Εντάξει, θα το κάνω.
Θα σας καλέσω αν σας ζητήσει ο προεδρεύων Κανγκ.
Γεια σας.
Ξύπνησες.
Έμαθα τι συνέβη στη Χαν Γε-εούν χθες.
Την πήγαν στο Κέντρο Ταξινόμησης Ανηλίκων.
Όταν έρθει η δικαστής Σιμ να τη ρωτήσεις,
γιατί εκείνη την έπιασε.
Πέρασε τα πάνδεινα για να τα καταφέρει.
Είχε γδαρμένο και χτυπημένο χέρι.
Δεν εκπλήσσομαι.
Μόλις τηλεφώνησε να πει ότι θα αργήσει.
Άσ' τη να ξεκουραστεί.
Φαίνεται πως δεν κοιμάται πολύ τελευταία.
-Ήρθε ο προεδρεύων Κανγκ; -Όχι ακόμη.
Τότε, μην του το πεις, σε παρακαλώ.
Έλα!
ΓΙΟΥΝ ΤΖΙ-ΧΟΥ
Πάω στη δουλειά.
Η μητέρα σου θα έρθει αργότερα.
Φάε κάτι, σε παρακαλώ. Εντάξει;
Πρέπει να τρως για να ζεις.
Έλα, εγώ είμαι.
Μπορείς να τις βρεις;
Όσο περισσότερες υποθέσεις, τόσο το καλύτερο.
Έψαξα τις εγχώριες υποθέσεις. Θέλω παραδείγματα από το εξωτερικό.
Κυρίως υποθέσεις ανηλίκων. Εκτός από φόνο γονέων.
Μόλις πάρεις τον φάκελο της Χαν Γε-εούν από το Κέντρο Ταξινόμησης,
δώσ' τον αμέσως στη δικαστή Σιμ.
Μάλιστα, κυρία.
Παρεμπιπτόντως, τι στο καλό έγινε χθες βράδυ;
Μην αρχίσω τώρα.
Έφευγα για το σπίτι
και η Χαν Γε-εούν ήρθε με τη δικηγόρο της.
Δεν ήταν αστείο.
Θεέ μου, είναι τρελό.
Το ιστορικό κλήσεων και το βίντεο, όμως, είναι αδιάσειστα τεκμήρια.
Δεν νομίζω να βρει διέξοδο.
Θεέ μου, είναι παρανοϊκό.
Είναι σαν να παίζουμε με τη φωτιά από τότε που μετατέθηκε εδώ η δικαστής Σιμ.
Θεέ μου.
Τι θα κάνουμε αν το μάθει ο δικαστής Κανγκ;
Να μάθει τι;
-Γεια σας, κύριε. -Δες εδώ φάτσες.
Να μάθω τι;
Σιμ Εούν-σεόκ. Παρακαλώ.
Είμαι στο δικαστήριο.
Εντάξει, έρχομαι αμέσως.
Τσα Τάε-τζου!
Δεν ξέρεις πώς είμαι;
Δεν βλέπεις ότι η Σιμ Εούν-σεόκ κάνει του κεφαλιού της;
Δεν μπορείς να της το επιτρέπεις αυτό!
Δράτε υπόγεια πίσω απ' την πλάτη μου!
Κλήτευσες ανήλικη χωρίς να με ενημερώσεις
και την έστειλες στο Κέντρο.
Για όνομα του Θεού! Θα έχετε τρελαθεί εσείς οι δυο!
Μπας και με περνάς για κορόιδο;
Πέρνα έξω! Δεν χρειάζομαι κανέναν σας!
Θα σας το ανέφερα σήμερα.
Γιατί δεν κάνεις και τη δίκη χωρίς εμένα;
Ντρεπόμουν.
Ήταν…
Δεν είναι δολοφόνοι, ούτε διεθνείς απατεώνες.
Είναι απλώς ανήλικοι εγκληματίες.
Μα ξεγέλασαν την αστυνομία και ολόκληρη τη χώρα.
Πρέπει έστω να αποκαλύψουμε την αλήθεια.
Γι' αυτό δεν είμαστε εδώ;
Μετά τις δίκες,
αν μας χλευάζουν πιστεύοντας πως ο νόμος είναι φαιδρός,
τι θα κάνουμε τότε;
ΑΝΘΡΩΠΟΣ
Αν μεγαλώσουν και αφήσουν πίσω τους κι άλλα θύματα σαν τον Τζι-χου,
ποιος θα αναλάβει τις ευθύνες τότε;
Να δείξουμε πόσο τρομακτικός είναι ο νόμος!
Πρέπει να τους μάθουμε ότι υπάρχουν συνέπειες
όταν βλάπτουν τους άλλους.
Αν οι γονείς πάνε να τους καλύψουν,
παρεμβαίνουν το κράτος και το δικαστήριο!
Γι' αυτό είμαστε εδώ.
Πείτε μου.
Τι έκανα λάθος;
Γιατί θυμώσατε τόσο, που πετάξατε τα έγγραφα;
Ως δικαστής…
τι στο καλό έκανα λάθος;
Τι σκοπεύεις να κάνεις;
Θα το αποδείξω μέσω του νόμου.
Ανελέητα.
Πήγαινε στη μητέρα του Σεόνγκ-ου.
Τώρα;
Πάνω απ' όλα έχει σημασία η ομολογία του Μπεκ Σεόνγκ-ου.
Πες της ότι έχει συνεργό
και ρώτα τη αν μπορεί να τον πείσει.
Μάλιστα, κυρία.
Θα τα πούμε αργότερα.
Συγγνώμη. Έπρεπε να κρατήσω το στόμα μου κλειστό.
Δεν πειράζει. Θα συνέβαινε ούτως ή άλλως.
Εντάξει.
Και…
η έρευνα του Τμήματος Ταξινόμησης Ανηλίκων αποκάλυψε αυτό.
Μια συνομιλία του Σεόνγκ-ου στα σόσιαλ μίντια.
Μα το περιεχόμενο είναι κάπως…
ΑΡΠΑΞΑ ΜΙΑ ΓΑΤΑ ΑΠ' ΤΗ ΜΑΜΑ ΤΗΣ ΓΙΑ ΝΑ ΕΞΑΣΚΗΘΩ
Θεωρώ πως αυτοί οι δύο είναι πολύ δεμένοι.
Κυρία;
Η Χαν Γε-εούν…
Πάρε το Κέντρο Ταξινόμησης
και μάθε αν έχει άλλα προφίλ στα σόσιαλ μίντια.
ΕΥΧΑΡΙΣΤΩ, ΕΒΓΑΛΑ ΤΑ ΑΝΤΕΡΑ ΜΟΥ. ΤΟΥΣ ΕΙΠΑ ΟΤΙ ΕΙΜΑΙ ΨΥΧΑΚΙΑΣ
ΕΥΤΥΧΩΣ. ΞΕΡΕΙΣ ΟΤΙ Σ' ΑΓΑΠΩ, ΕΤΣΙ; ΘΑ ΣΟΥ ΓΡΑΨΩ ΑΡΓΟΤΕΡΑ
Κυρία, θα σας δω την ίδια ώρα την επόμενη εβδομάδα.
Να το έχεις τελειώσει μέχρι την άλλη βδομάδα, Γε-τσαν.
-Μάλιστα, κυρία. -Σας ευχαριστώ.
-Γεια σας. -Γεια σας.
Αντίο.
Θέλετε να με απολύσουν;
Πώς ξέρατε ότι ήμουν εδώ;
Κι αν διαδοθούν πάλι φήμες;
Απ' το φροντιστήριο που δουλεύατε είπαν ότι παραιτηθήκατε,
οπότε επικοινώνησα με τη νέα σας εταιρεία.
Έτσι είπαν;
Ότι παραιτήθηκα;
Αν απολυθώ πάλι, χάθηκα.
Κάπως πρέπει να ζήσω.
Δεν είναι η πρώτη φορά που δημιουργεί προβλήματα.
Δεν ήρθα να σας βάλω σε μπελάδες.
Υπάρχει περίπτωση
να έχετε δει αυτό το κορίτσι;
Όχι.
Γιατί;
Νομίζω ότι ο Σεόνγκ-ου ήταν μαζί της στον τόπο του εγκλήματος.
Τότε, γιατί…
Γιατί ο Σεόνγκ-ου…
Το ήξερα.
Δεν έχει τα κότσια να σκοτώσει άνθρωπο.
Δεν το έχει παραδεχτεί ακόμα η κοπέλα.
Θέλουμε κατάθεση του Σεόνγκ-ου.
Κι αν καταθέσει;
Ίσως αλλάξει η ποινή του αναλόγως.
Θα το κάνει. Θα τον αναγκάσω εγώ.
Δεν βρίσκω καν τους γονείς του θύματος,
πόσο μάλλον να τους ζητήσω συμβιβασμό.
Τι είπε ο δημόσιος συνήγορός του;
Ποιος δημόσιος συνήγορος;
Αγνοώ τις κλήσεις από άγνωστους αριθμούς.
Ορίστε.
Αυτός είναι ο αριθμός.
Αν καλέσετε αυτόν τον αριθμό,
μπορείτε να μάθετε για τον δημόσιο συνήγορό του.
Μα εσείς είστε δικαστής. Γιατί το κάνετε αυτό;
Είναι μέρος της δουλειάς.
Λόγω της σοβαρότητας του εγκλήματος,
χρειάζεται υπεράσπιση κι ο Σεόνγκ-ου.
Σας ευχαριστώ.
Το άρθρο 1 του Νόμου περί Ανηλίκων λέει
"Σκοπός είναι η διασφάλιση της υγιούς εξέλιξης των ανηλίκων".
Δεν έχει σημασία μόνο ποιος έχει άδικο.
Ο στόχος του Γενικού Ποινικού Τμήματος
είναι να διασφαλίζει πως οι ανήλικοι δεν θα υποτροπιάσουν.
Πείστε τον, σας παρακαλώ.
Γύρισες.
Φαίνεται πως δεν κοιμάστε τις τελευταίες ημέρες.
Δεν πάτε στο σπίτι να κοιμηθείτε λίγο;
Δεν μου είπες να φύγω;
Μόλις ήρθατε,
αλλά δεν κάναμε πάρτι υποδοχής.
Όχι, δεν τα θέλω αυτά.
Δεν νομίζω να χυθεί ούτε σταγόνα αίμα
ακόμη κι αν σας τρυπήσω με βελόνα.
Η κυρία Σέο είπε ότι αργήσατε το πρωί
επειδή περάσατε απ' τη βιβλιοθήκη, όχι επειδή παρακοιμηθήκατε.
Θέλω να σας ρωτήσω κάτι. Μπορώ;
Γιατί εδώ;
Δεν είμαστε κανένα προβεβλημένο τμήμα.
Η εμπειρία σας εδώ δεν θα σας εξασφαλίσει μια καλή θέση δικηγόρου.
Μας αποφεύγουν όλοι λόγω προβλημάτων και όγκου εργασίας.
Είστε μια ευυπόληπτη δικαστής.
Οπότε, γιατί…
Γιατί επιλέξατε να έρθετε εδώ;
Έχεις περιέργεια;
Ναι.
Καλή όρεξη.
Δικαστή Σιμ.
Δεν είμαστε κανένα προβεβλημένο τμήμα.
Η εμπειρία σας εδώ δεν θα σας εξασφαλίσει μια καλή θέση δικηγόρου.
Μας αποφεύγουν όλοι λόγω προβλημάτων και όγκου εργασίας.
Γιατί επιλέξατε να έρθετε εδώ;
Κι εγώ αναρωτιέμαι.
Τελειώσαμε.
Και κάτι ακόμη.
Άλλο η δουλειά στο τμήμα μας
κι άλλο οι υποθέσεις προστασίας ανηλίκων που ανατίθενται στον καθένα σας.
Είναι ανεξάρτητες δίκες, οπότε δεν μπορώ να παρέμβω.
Μα φροντίστε να είστε άψογοι.
-Μάλιστα, κύριε. -Ναι.
Συγγνώμη που διακόπτω τη σύσκεψη,
αλλά είναι κάτι πολύ σοβαρό.
Τι είναι;
Η δικαστής Σιμ Εούν-σεόκ
του Γενικού Ποινικού Τμήματος Ανηλίκων,
που ανέλαβε την υπόθεση φόνου ανηλίκου στη Γεονχουά,
τίθεται υπό αμφισβήτηση για τις μεθόδους της.
Από την εποχή που ήταν δικαστής ανηλίκων στην Ουιτζεόνγκμπου πριν από δύο χρόνια,
η αυταρχική της στάση και οι επιθετικοί της τρόποι
έχουν προκαλέσει πολλές αντιπαραθέσεις.
Δεν βλαστήμησε,
αλλά ξέσπασε στον γιο μου και του φώναξε.
Δεν το πίστευα ότι ένας τέτοιος άνθρωπος ήταν δικαστής.
Συγκεκριμένα, κατά την έρευνα για τον φόνο ανηλίκου της Γεονχουά,
όταν ένα παιδί αρνήθηκε το αίτημα να παραστεί σε ακρόαση οικειοθελώς,
προσήγαγε το παιδί χωρίς ένταλμα, προκαλώντας αντιπαράθεση.
Όχι, βασικά…
Το άρθρο δημοσιεύτηκε χωρίς διασταύρωση.
Όχι, δεν την προσήγαγε διά της βίας. Συνοδευόταν από αξιωματικούς αναστολής.
Ήταν επίσημη έρευνα.
Δεν φώναξα. Απλώς το διατύπωσα. Μια επίσημη έρευνα.
ΑΜΦΙΒΟΛΙΕΣ ΓΙΑ ΤΗ ΔΙΚΑΣΤΗ ΣΙΜ
Προεδρεύων Κανγκ, σας ζητά ο αρχιδικαστής.
Για δες ποια ήρθε.
Πώς από δω, κυρία πρόεδρε;
Εσύ ήσουν.
Μόνο εσύ θα έκανες κάτι τέτοιο.
Ναι, εγώ είμαι. Μου είπες
ότι πρέπει να κάνω τη δουλειά μου.
Όλος ο κόσμος θα πρέπει να μάθει
ποια είσαι πραγματικά.
Τα βρόμικα κόλπα σου
δεν έπιασαν ούτε στη σχολή δικαστών ούτε και τώρα θα πιάσουν.
Και τότε έχασες και τώρα θα χάσεις.
Η Χαν Γε-εούν θα κλητευτεί να εμφανιστεί στο δικαστήριο.
Να τη φέρεις εγκαίρως. Μην αργήσετε ούτε λεπτό.
Θα έρθουν κι οι δημοσιογράφοι που τόσο αγαπάς.
Τι στο καλό συμβαίνει πάλι;
Εξαιτίας σου με κάλεσε ο αρχιδικαστής!
Δεν είσαι καν αρχάρια, αλλά ανώτερη δικαστής πλέον!
Γιατί δεν μου το είπες;
Δεν σκέφτηκες ότι θα δημιουργούνταν προβλήματα
όταν την ανέκρινες διά της βίας;
Ο δικαστής Τσα αμέσως στο γραφείο μου.
Αυτήν την υπόθεση.
Τη δίνω σ' εσένα.
-Προεδρεύων Κανγκ… -Είναι εντολή απ' τον αρχιδικαστή!
Σε προειδοποίησα ξεκάθαρα ότι το τμήμα μας
θα είναι στο επίκεντρο της προσοχής κι ότι πρέπει να προσέχουμε.
Εγώ τη βοήθησα.
Τι;
Κι εγώ είχα υποψίες
για το πού βρισκόταν τότε η Χαν Γε-εούν, οπότε…
-Είναι αλήθεια; -Όχι, κύριε.
Εκείνη τη μέρα έψαξα μόνη τη Χαν Γε-εούν.
Ήταν αποκλειστικά δική μου απόφαση.
Δεν υπάρχει δικαιολογία.
Δικαστή Τσα, ορίστε τη δικάσιμο το συντομότερο.
Και, δικαστή Σιμ.
Βοηθήστε τον δικαστή Τσα.
Μάλιστα, κύριε.
Γιατί το κάνατε αυτό;
Εγώ σας είπα για εκείνο το ίντερνετ καφέ.
Κι εγώ πήγα να την ψάξω.
Γιατί το πήρατε επάνω σας; Έχετε δουλέψει πολύ σκληρά.
Και λοιπόν;
Αυτό δεν με καθιστά αθώα.
Αυτά που είπαν στις ειδήσεις δεν ήταν λάθος.
Εγώ έφταιγα.
Όμως…
παρ' όλα αυτά, ήθελα να την πιάσω.
Αν ανέθεταν την υπόθεση σε άλλη ομάδα, θα είχαμε πρόβλημα.
Μα μια αλλαγή δικαστή δεν είναι σπουδαία.
Μπορούμε να θυσιάσουμε ένα δυο χέρια αφού θέλουμε το κεφάλι του αντιπάλου.
ΥΠΟΘΕΣΕΙΣ ΜΕ ΣΧΙΖΟΦΡΕΝΕΙΑ
Οι σχετικές υποθέσεις που βρήκα.
Μην ανησυχείς για μένα και διάβασε όσες μπορείς.
Μόλις μου τηλεφώνησαν από το Κέντρο Ταξινόμησης.
Ο Μπεκ Σεόνγκ-ου θα καταθέσει.
Η δίκη για τον φόνο στη Γεονχουά, μια υπόθεση που σόκαρε όλη τη χώρα,
θα γίνει σήμερα.
Με υποψίες ότι η Χαν, το τρίτο άτομο στην κάμερα την ημέρα του φόνου,
ήταν η πραγματική δράστρια,
η εισαγγελία έχει ασκήσει δίωξη για φόνο εναντίον της.
Οι ύποπτοι για τον φόνο του παιδιού…
…γίνεται σήμερα για τους δύο εφήβους.
-…στις 2:00 μ.μ. -Πρέπει να τιμωρηθούν!
Κατάργηση!
Θα γίνει μια ποινική δίκη για τη Χαν
και ταυτόχρονα μια δίκη ανηλίκων για τον Μπεκ.
Όλοι αγωνιούν για την έκβαση της δίκης.
Όντως προσήχθη βιαίως;
Τι λέει το δικαστήριο για την υπόθεση;
Η δίκη θα γίνει κεκλεισμένων των θυρών.
Ο φόνος του παιδιού στη Γεονχουά…
Υπόθεση υπ' αριθ. 2021Ρ2598
και 2021CC2611.
Άρχεται η συνεδρίαση.
Συνήγορε της Χαν Γε-εούν.
Δεν είναι εδώ ο κηδεμόνας της σήμερα;
Δεν δύναντο, καθώς εργάζονται στις ΗΠΑ,
οπότε τους εκπροσωπεί η συνήγορός τους.
Είμαι δικαστής 22 χρόνια,
μα δεν έχω ξαναδεί τέτοια επίλεκτη ομάδα συνηγόρων σε δικαστήριο ανηλίκων.
Το θεωρούμε φιλοφρόνηση.
Συνήγορε της Χαν Γε-εούν.
Παραδέχεται ότι δολοφόνησε και απέρριψε το θύμα;
Το παραδέχεται μερικώς, αλλά όχι τα πάντα.
Όπως κατέθεσε ο Μπεκ Σεόνγκ-ου,
παραδέχεται τη δολοφονία και την απόρριψη του θύματος.
Μα δεν ήταν προμελετημένο. Είναι ανθρωποκτονία λόγω παραφροσύνης.
Δημόσιε συνήγορε του Σεόνγκ-ου.
Παραδέχεται ότι είναι συνεργός;
Ούτε αυτός το παραδέχεται.
Δεν κατέθεσε σχετικά με το έγκλημα;
Ναι, αλλά δεν ήταν συνεργός της.
Απλώς διευκόλυνε τον φόνο.
Για ποιον λόγο;
Μέχρι η Χαν Γε-εούν να διαπράξει φόνο στο διαμέρισμα του,
ο Μπεκ Σεόνγκ-ου πίστευε πως όλο αυτό ήταν μια φάρσα.
Γε-εούν.
Η διεύθυνσή σου είναι
Κάπιταλ Πάλας, μονάδα 103, διαμέρισμα 3201;
Ορίστε;
Κατοικείς στην Κάπιταλ Πάλας, μονάδα 103, διαμέρισμα 3201;
Ναι.
Όταν κάποιος ρωτά για τη διεύθυνσή μας,
ο κόσμος συνήθως απαντά ναι ή όχι, όπως εσύ, σωστά;
-Ναι. -Και αυτή η ερώτηση γίνεται
όταν κάποιος σχεδιάζει να επισκεφθεί ή να στείλει κάτι σε εκείνη τη διεύθυνση.
Σωστά;
Μάλλον.
Μα γιατί ο Μπεκ Σεόνγκ-ου απάντησε
"Είναι ζωντανός; Έλεγξες τις κάμερες;"
Αντάλλαξαν μηνύματα στα σόσιαλ μίντια στις 11:28 π.μ.
ΜΕΝΕΙΣ ΣΤΗ ΜΟΝΑΔΑ 101, ΔΙΑΜΕΡΙΣΜΑ 1402, ΣΩΣΤΑ;
ΖΕΙ; ΕΛΕΓΞΕΣ ΚΑΜΕΡΕΣ;
Το βίντεο από το ασανσέρ καταγράφηκε στις 11:29 π.μ.
Το βίντεο και η συνομιλία μας λένε δύο πράγματα.
Πρώτον, το άτομο που παρέσυρε το θύμα στον τόπο του εγκλήματος
δεν ήταν ο Μπεκ Σεόνγκ-ου, αλλά η Χαν Γε-εούν.
Γεια.
Δεύτερον.
"Είναι ζωντανός; Έλεγξες τις κάμερες ασφαλείας;"
Αυτή η απάντηση του Σεόνγκ-ου
δείχνει ότι συνωμότησαν για να διαπράξουν το έγκλημα.
Ακόμη κι αν η Χαν Γε-εούν παρέσυρε το θύμα στο σπίτι του Μπεκ Σεόνγκ-ου,
δεν μπορούμε να γνωρίζουμε αν το εξέλαβε ως φάρσα ή όχι.
Δημόσιε συνήγορε, η άποψή σας;
Σίγουρα θα πουν ότι ήταν ατύχημα.
Δεν μπορούν να αρνηθούν απαγωγή, φόνο και απόρριψη,
εφόσον έχει ήδη ομολογήσει ο Σεόνγκ-ου.
Ο Μπεκ Σεόνγκ-ου είναι είτε συνεργός είτε ηθικός αυτουργός.
Όσο για τη Χαν Γε-εούν, ήταν είτε προμελετημένο είτε ατύχημα.
Θα ισχυριστούν ότι υπήρξε συνεργία και ότι ήταν ατύχημα αντίστοιχα.
Πρέπει να δούμε αν ισχύουν οι ισχυρισμοί τους
ή αν υπάρχουν κενά στα επιχειρήματά τους.
Από πού γνωρίζετε τη Χαν Γε-εούν;
Είμαι ψυχίατρος
και γιατρός της Χαν Γε-εούν επί τριετία.
Πώς είναι η κατάστασή της;
Καταθλιπτική διαταραχή της συμπεριφοράς, νευρασθένεια,
εμμένουσα παραληρηματική διαταραχή.
Με άλλα λόγια, πάσχει από καταθλιπτική συμπεριφορά,
αδυναμία νεύρων και επίμονο παραλήρημα.
"Επίμονο παραλήρημα"; Εξηγήστε μας, παρακαλώ.
Υπάρχουν πολλά είδη παραληρηματικών διαταραχών.
Στην περίπτωση της Χαν Γε-εούν, ήταν η μανία καταδίωξης.
Με άλλα λόγια, ήταν παρανοϊκή.
Ο ασθενής με παραληρηματική ιδέα καταδιώξεως ερμηνεύει
τις πράξεις των άλλων ως απειλές, συκοφαντία ή παρενόχληση
και αντιδρά αυτομάτως.
Συγγνώμη.
Αναλόγως του παραληρήματός τους,
δυσκολεύονται να ελέγξουν τον θυμό τους.
Τότε, είναι πιθανό να συνέβη αυτό
λόγω της παραληρηματικής ιδέας καταδιώξεως;
Όπως και να έχει, δεν μπορώ να είμαι απόλυτα βέβαιος.
Υπάρχει ως ενδεχόμενο;
Αν το θέτετε έτσι, υποθέτω πως είναι πιθανό.
Δεν έχω κάτι άλλο.
Η δίκη θα συνεχιστεί μετά από διακοπή μίας ώρας.
Με αυτόν τον ρυθμό θα κρατήσει για πάντα.
Η δικηγόρος της Χαν Γε-εούν
έδειχνε προετοιμασμένη να ισχυριστεί ατύχημα.
ΕΔΩΛΙΟ ΜΑΡΤΥΡΑ
Μπεκ Σεόνγκ-ου.
Ξέρεις τι είναι αυτό;
-Ένα καλώδιο φορτιστή για το κινητό μου. -Και…
ήταν και το όπλο που χρησιμοποιήθηκε για τον φόνο;
Ναι.
Μπορείς να μας πεις τι συνέβη τότε;
Σήκω!
Όπως είπα και πριν,
δεν είδα τη Χαν Γε-εούν να σκοτώνει εκείνο το αγόρι,
γιατί εγώ άλλαζα σε άλλο δωμάτιο.
Όμως…
Τι λέτε γι' αυτό;
Γιατί δεν στρέφουμε τον Μπεκ Σεόνγκ-ου εναντίον της Χαν Γε-εούν
ώστε να τους κάνουμε να αποκαλύψουν την αλήθεια;
Αλήθεια τον σκότωσες;
Παλαβιάρα! Απάντησέ μου! Γαμώτο!
Δεν χρειάζεται…
να πάμε κι οι δυο φυλακή.
Μπορούμε κι οι δύο…
να τη γλιτώσουμε.
Θες να πεις
ότι το ξεκίνησε η Χαν Γε-εούν;
Ναι. Είπε ότι υπήρχε τρόπος.
Καθάρισε τα αποτυπώματά της από τον φορτιστή κι έβαλε τα δικά μου.
Είπε ότι είχε ένα σχέδιο και να κάνω ό,τι λέει.
Ποιος είχε την ιδέα να ακρωτηριάσετε το πτώμα;
Ο Μπεκ Σεόνγκ-ου.
Εκείνος μου είπε να το κάνω.
Ήμουν ταραγμένη
αφού σκότωσα το παιδί.
Και τότε, μου είπε να το κάνω.
Μου έδωσε οδηγίες
για να κόψω το πτώμα σε κομμάτια ενώ ήταν έξω απ' το μπάνιο.
Μου είπε να πετάξω τα όργανα στον κάδο απόρριψης τροφών
και τα μέλη
στη δεξαμενή νερού της ταράτσας.
-Με απείλησε! -Δική σου ιδέα ήταν!
Είπες να αποφύγουμε τις κάμερες!
Είναι όλα ψέματα!
-Μόνη της το έκανε! -Λέω την αλήθεια!
Μου είπες πώς να το κάνω ενώ ήσουν έξω απ' το μπάνιο!
Εσύ είπες να το κάνεις!
Είπα να παραδοθούμε, αλλά είπες ότι ήθελες να δοκιμάσεις!
-Πότε το είπα αυτό; -Σοβαρολογείς;
Τι διάολο; Εσύ διάλεξες εκείνο το τσεκούρι!
Χόρευες κιόλας αφού τον σκότωσες.
Πότε το έκανα αυτό;
Τον πετσόκοψε μ' ένα τσεκούρι κι άρχισε να χορεύει όταν είδε αίμα!
Είναι τρελή, σας λέω!
Σκάσε, μαλακισμένο!
Γαμώτο, θα σε σκοτώσω!
Σας παρακαλώ, σταματήστε!
Σας παρακαλώ, σταματήστε.
Σας παρακαλώ…
Αγάπη μου.
Αγάπη μου!
Το μωρό μου! Τζι-χου…
Μετά τις ομολογίες
του Μπεκ Σεόνγκ-ου και της Χαν Γε-εούν,
θα είναι ανούσιο να συνεχιστεί η δίκη.
Και, τέλος, το θύμα…
Η μητέρα του Γιουν Τζι-χου.
Για να μην το μετανιώσετε μετά,
θα θέλατε να πείτε λίγα λόγια,
αν έχετε κάτι να πείτε;
Παράνοια;
Σχιζοφρένεια;
Δεν με νοιάζουν αυτά.
Σημασία για μένα έχει…
Είναι ξεκάθαρο ότι…
το παιδί μου…
έτρεμε από τον φόβο…
χωρίς τη μαμά του, σ' ένα άγνωστο σπίτι…
κι έφυγε από αυτόν τον κόσμο.
Ακόμη…
δεν ξέρω…
γιατί…
το αθώο μου παιδί
έπρεπε να πεθάνει έτσι.
Κύριε πρόεδρε.
Σας παρακαλώ…
τιμωρήστε τους αυστηρά…
για να μην ξανασυμβεί κάτι τέτοιο.
Όποιος κι αν ήταν ο λόγος,
διέπραξαν ένα ειδεχθές έγκλημα.
Πρέπει να καταδικάσουμε τη Χαν Γε-εούν σε 20ετή κάθειρξη
και τον Μπεκ Σεόνγκ-ου στην ανώτατη ποινή
που μπορούμε σύμφωνα με την ηλικία του.
Το μέγιστο είναι…
δύο χρόνια σε αναμορφωτήριο.
Τι λέτε, δικαστή Τσα;
Κι εγώ θεωρώ ότι πρέπει να καταδικάσουμε τη Χαν Γε-εούν σε 20 χρόνια.
Και για τον Σεόνγκ-ου…
Το δικαστήριο αποφάσισε.
Οι παραβάτες στοχοποίησαν έναν αθώο άγνωστο για φόνο
και τον αντιμετώπισαν σαν αντικείμενο.
Τον δολοφόνησαν άγρια μόνο και μόνο για την πράξη του φόνου.
Ήταν ένα ιδιαιτέρως αποτρόπαιο έγκλημα,
που σόκαρε και τρόμαξε τους γονείς που έχουν παιδιά
στο δημοτικό σχολείο.
Η Χαν Γε-εούν καταδικάζεται σε 20 χρόνια,
τη μέγιστη ποινή για αδικήματα ανηλίκων,
και ο Μπεκ Σεόνγκ-ου σε δύο χρόνια σε αναμορφωτήριο.
Όχι!
-Δεν θα μου το κάνουν αυτό! -Μην το κάνεις αυτό.
-Πώς θα φάω 20 χρόνια; -Σταμάτα!
Μη μ' αγγίζεις!
Αφήστε με! Μη με διατάζεις εμένα, χασοδίκη!
Άσε με! Αφήστε με, καθάρματα!
-Θα σας σκοτώσω όλους! -Σεόνγκ-ου, θα έρθω να σε δω.
-Αφήστε με! Είμαι αθώα! -Μην ανησυχείς. Εντάξει;
Ο Μπεκ Σεόνγκ-ου θα ασκήσει έφεση. Η δεσποινίς Χαν;
Δεν δέχεται την απόφαση του δικαστηρίου. Θα ασκήσουμε έφεση.
-Αρνείται κάθε κατηγορία; -Ένα σχόλιο.
Περιμένετε, κυρία!
Από τη δικαστή.
Κυρία Τζου;
Έρχομαι αμέσως.
Συγγνώμη. Έχω μείνει πίσω στη δουλειά. Αντίο, λοιπόν.
Ξέχασα.
Είναι από τη δικαστή Σιμ.
Η Χαν Γε-εούν δεν θα αλλάξει ποτέ, έτσι δεν είναι;
Πιστεύετε πως η φυλάκιση είναι το καλύτερο για κάποια σαν εκείνη;
Αυτός είναι ο ρόλος του δικαστηρίου.
Παρότι είμαστε δικαστές,
δεν μπορούμε να την αλλάξουμε.
Απλώς ανησυχώ.
Θα εκτίσει την ποινή της και θα ενηλικιωθεί.
Τι θα γίνει μετά;
Απ' τους γονείς της εξαρτάται.
Αν θα την κάνουν να καταλάβει πόσο σοβαρό είναι το έγκλημα.
Όμως…
αυτό αποκλείεται.
Διέπραξε ένα τόσο ειδεχθές έγκλημα,
αλλά οι γονείς της δεν ήταν καν στη δίκη.
Αν δεν προσπαθήσουν οι γονείς,
τα παιδιά τους δεν θα αλλάξουν ποτέ.
Μπορώ να δανειστώ το κινητό σου;
Πρέπει να πάρω τη μαμά μου.
Μαμά;
ΥΠΟΥΡΓΕΙΟ ΔΙΚΑΙΟΣΥΝΗΣ
Δικαστή Τσα!
Είπατε ότι θα μειώνατε την ποινή. Πώς μου το κάνετε αυτό;
Είπατε ότι θα μειώνατε την ποινή! Εσείς μου το είπατε!
Με συστήσατε και στον δημόσιο συνήγορο.
Είπατε ότι οι δικαστές δεν ήταν ο εχθρός.
Μα γιατί δεν αφήσατε ελεύθερο τον Σεόνγκ-ου;
Δεν σκότωσε εκείνος το αγόρι!
Αυτό που εννοούσα ήταν ότι…
Αποφυλακίστε αμέσως τον Σεόνγκ-ου!
Έτσι είπατε! Γιατί τον κλείσατε μέσα;
Γιατί το αγόρι δολοφονήθηκε στο σπίτι σας.
Ο γιος σας, όμως,
δεν πήρε την αστυνομία, αλλά τη βοήθησε.
Ο γιος σας
αποπροσανατόλισε την έρευνα
και μέχρι που παραδόθηκε σκοπίμως.
Γι' αυτούς τους λόγους,
πρέπει να θεωρηθεί υπεύθυνος.
Δικαστή Σιμ.
Ένα παλιό ρητό λέει
"Ο πόνος μιας μάνας που χάνει το παιδί της
είναι τόσο δυνατός όσο σαν να χωρίζονται τα σωθικά της".
Τι κάνατε για τον Σεόνγκ-ου όταν ήταν εννιά;
Όταν ο Τζι-χου ήταν εννιά…
η μητέρα του…
έχασε το παιδί της…
εξαιτίας του γιου σας.
Δικαστή Σιμ.
Δεν εννοούσα αυτό.
Καταλαβαίνω γιατί το είπες αυτό.
Και δεν είχες άδικο.
Όμως…
αν η κηδεμόνας παρερμήνευσε τα λόγια σου,
φταις εσύ ως δικαστής.
Θα προσέχω.
Όσες και να αναλάβω….
δεν συνηθίζονται οι υποθέσεις ανηλίκων.
Πάντα με αναστατώνουν.
Πήγαινε σπίτι νωρίς σήμερα. Ξεκουράσου.
Έτσι θα προετοιμαστούμε για την επόμενη δίκη.
Μπράβο σου.
ΤΟ ΜΩΡΟΥΔΙΑΚΟ ΑΛΜΠΟΥΜ ΤΟΥ ΤΖΙ-ΧΟΥ
Δεν θα έρθεις;
Μακάρι να συνέχιζα να έγραφα.
Μακάρι να έγραφα κάθε μέρα κι από κάτι.
Για μένα είναι;
Σ' αρέσει; Αυτό είναι απ' τον Τζι-χου.
Πες "ευχαριστώ".
Ευχαριστώ.
Πού είναι ο Τζι-χου; Πρέπει να ευχαριστήσω κι εκείνον.
Τι θα πεις στον Τζι-χου;
Ευχαριστώ, Τζι-χου.
Ήθελα τόσο πολύ να τον αγκαλιάσω,
αλλά δεν μπόρεσα.
Εγώ θα έπρεπε να σ' ευχαριστήσω. Ευχαριστώ που πήρες το παιχνίδι του.
Σ' ευχαριστώ τόσο πολύ.
Ο ΣΕΟΝΓΚ-ΟΥ ΧΑΝΕΙ ΤΑ ΒΡΕΦΙΚΑ ΔΟΝΤΙΑ
ΔΙΑΓΩΝΙΣΜΟΣ ΤΑΛΕΝΤΩΝ ΣΕΟΝΓΚ-ΟΥ
Τι κάνατε για τον Σεόνγκ-ου όταν ήταν εννιά;
Όταν ο Τζι-χου ήταν εννιά,
η μητέρα του έχασε το παιδί της…
εξαιτίας του γιου σας.
Συγγνώμη.
Συγγνώμη!
Εγώ είμαι εκείνη που φταίει!
Για όλα…
Για όλα φταίω εγώ!
Όσες και να αναλάβω….
δεν συνηθίζονται οι υποθέσεις ανηλίκων.
Πάντα με αναστατώνουν.
Οι νεαροί παραβάτες είναι εκείνοι που τιμωρούνται.
Μερικές φορές, όμως,
άλλοι είναι εκείνοι που κουβαλούν σταυρό.
Αγάπη μου.
"Ήταν δικαιολογημένη η ποινή που επιβάλαμε σήμερα;
Αυτή η ποινή
έδωσε στο θύμα ένα αίσθημα κάθαρσης;
Οι νεαροί παραβάτες κάνουν ενδοσκόπηση;"
Τελείωσε…
ΥΛΗ ΕΞΕΤΑΣΕΩΝ
μα δεν τελείωσε πραγματικά ακόμη.
Αυτή είναι η δουλειά μας.
ΔΙΚΑΣΤΙΚΟ ΜΕΓΑΡΟ ΚΟΡΕΑΣ
ΟΙ ΧΑΡΑΚΤΗΡΕΣ ΚΑΙ ΤΑ ΓΕΓΟΝΟΤΑ ΤΗΣ ΣΕΙΡΑΣ ΕΙΝΑΙ ΦΑΝΤΑΣΤΙΚΑ.
Υποτιτλισμός: Εύα Τανταλίδου